นอกจากคุณพ่อคุณแม่จะสามารถเบิกค่าใช้จ่ายต่างๆ ในการคลอดบุตรและเลี้ยงดูบุตรได้แล้ว ยังสามารถใช้สิทธิลดหย่อนภาษีที่เกี่ยวกับบุตรได้อีกด้วย ซึ่งได้แก่อะไรบ้าง
นอกจากคุณพ่อคุณแม่จะสามารถเบิกค่าใช้จ่ายต่างๆ ในการคลอดบุตรและเลี้ยงดูบุตรได้แล้ว ยังสามารถใช้สิทธิลดหย่อนภาษีที่เกี่ยวกับบุตรได้อีกด้วย ได้แก่​

- ค่าลดหย่อนบุตร​
คุณพ่อคุณแม่สามารถใช้สิทธิลดหย่อนบุตรได้คนละ 30,000 บาท แต่หากเป็นลูกคนที่ 2 เป็นต้นไปที่เกิดในปี 2561 หรือหลังจากนี้ จะสามารถใช้สิทธิลดหย่อนบุตรได้คนละ 60,000 บาท ​

- ค่าฝากครรภ์และคลอดบุตร
คุณพ่อคุณแม่สามารถนำค่าฝากครรภ์และคลอดบุตรมาลดหย่อนภาษีได้ตามที่จ่ายจริง แต่เมื่อรวมกันแล้วต้องไม่เกินท้องละ 60,000 บาท โดยค่าลดหย่อนนี้ หากคุณพ่อคุณแม่คนไหนมีสิทธิสวัสดิการที่สามารถเบิกได้ ไม่ว่าจะเป็นสวัสดิการจากภาครัฐ เช่น ประกันสังคม เงินอุดหนุนบุตรของกรมกิจการเด็กและเยาวชน หรือเป็นสวัสดิการของนายจ้าง จะต้องหักออกจากสิทธิสวัสดิการที่เบิกได้นั้นด้วย เช่น คุณแม่เบิกค่าคลอดบุตรจากประกันสังคมได้ 15,000 บาท คุณแม่จะสามารถใช้สิทธิลดหย่อนในส่วนนี้ได้เพียง 60,000 – 15,000 = 45,000 บาทเท่านั้น ​

นอกจากนี้ ข้าวของเครื่องใช้ที่คุณพ่อคุณแม่ซื้อให้ลูกใช้อยู่แล้ว หากเป็นสินค้าและบริการที่เสียภาษีมูลค่าเพิ่ม รวมถึงหนังสือ E-Book และสินค้า OTOP ที่ลงทะเบียนกับกรมพัฒนาชุมชนแล้ว และซื้อในระหว่างวันที่ 1 ม.ค. – 15 ก.พ. 2566 คุณพ่อคุณแม่ยังสามารถนำใบกำกับภาษีมาลดหย่อนภาษีได้ตามมาตรการช้อปดีมีคืน 2566 โดยลดหย่อนได้ตามที่จ่ายจริง สูงสุดไม่เกิน 40,000 บาท แบ่งเป็นการออกใบกำกับภาษีแบบกระดาษหรือแบบอิเล็กทรอนิกส์ไม่เกิน 30,000 บาท และการออกใบกำกับภาษีแบบอิเล็กทรอนิกส์ไม่เกิน 10,000 บาท ซึ่งถือเป็นสิทธิลดหย่อนภาษีของปี 2566 ที่จะต้องยื่นภาษีเงินได้บุคคลธรรมดาในปี 2567

ทั้งนี้ คุณพ่อคุณแม่สามารถใช้สิทธิลดหย่อนภาษีจากค่าลดหย่อนบุตร รวมถึงค่าฝากครรภ์และคลอดบุตรได้ในการยื่นภาษีเงินได้บุคคลธรรมดาปี 2565 ในวันที่ 1 ม.ค. - 31 มี.ค. 2566 โดยหากยื่นออนไลน์สามารถยื่นได้ถึงวันที่ 8 เม.ย. 2566
ความรู้ทางการเงิน